cyanic-selkie/wikianc huggingface dataset:
মশাল
মশাল হলো এক প্রান্তে জ্বলন্ত উপাদান সহ একটি কাঠি বা দন্ড, যা প্রজ্বলিত হয় এবং আলোর উৎস হিসাবে ব্যবহৃত হয়। এটি এক প্রকার আলোক প্রদীপ, যা পথ চলতে হাতে ধারণ করা হতো এবং দেয়াল, ফটক, সুড়ঙ্গ পথ, বিশালাকৃতির ঘর প্রভৃতিতে প্রোথিত করে আলোকিত করা হতো। কাঠির অগ্রভাগে তন্তুজাতীয় পদার্থ জড়িয়ে মশাল তৈরী করা হয় এবং ব্যবহারকালে ঐ তন্তুজাতীয় দাহ্যপদার্থে আগুন ধরিয়ে দেয়া হয়। যাত্রীদলে যে মশাল বহন করে তাকে বলা হয় মশালচী। রাত্রিকালে হাতে মশাল নিয়ে মশাল মিছিল করা হয়ে থাকে। আধুনিককালে সাধারণত বাশের দণ্ডের অগ্রভাগে পাটের চট জড়িয়ে মশাল তৈরী করা হয়। অলিম্পিকে মশাল হাতে নিয়ে দীর্ঘ পথ দৌড়িয়ে গিয়ে অলিম্পিক শিখা প্রজ্জ্বলিত করা হয়। সার্কাসে অনেকগুলো প্রজ্জ্বলিত মশাল উপরে ছুঁড়ে মারার খেলাটি বেশ জনপ্রিয়।
ইউসুফ আলী চৌধুরী
তাঁর জন্ম: ১৯০৫ খ্রিস্টাব্দের ২৯শে ডিসেম্বর, মৃত্যু: ১৯৭১ খ্রিস্টাব্দের ২৬শে নভেম্বর। ১৯৫৪ খ্রিস্টাব্দের যুক্তফ্রন্ট নির্বাচনে অংশ নিয়ে তিনি পূর্ব পাকিস্তানের প্রাদেশিক পরিষদের সদস্য নির্বাচিত হয়েছিলেন। মোহন মিয়া নামে তিনি সমধিক পরিচিত ছিলেন। তার পুত্রদ্বয় চৌধুরী কামাল ইবনে ইউসুফ ও চৌধুরী আকমল ইবনে ইউসুফ পরবর্তীকালে স্বাধীন বাংলাদেশের জাতীয় সংসদের সদস্য নির্বাচিত হন। চৌধুরী কামাল ইবনে ইউসুফ বাংলাদেশ সরকারের স্বাস্থ্যমন্ত্রী (১৯৯১-৯৬) এবং ত্রাণ ও পুনর্বাসনমন্ত্রী (২০০১-০৬) হিসেবে দায়িত্ব পালন করেন।
রাজনৈতিক জীবন
মোহন মিয়া ফরিদপুরের ঈশান স্কুলে দশম শ্রেণী পর্যন্ত শিক্ষালাভ করেন। কৈশোরে ছাত্র আন্দোলনের মাধ্যমেই রাজনীতিতে তাঁর প্রবেশ ঘটে। পাকিস্তান আন্দোলন এবং মুসলিম লীগ পুনর্গঠনে তিনি বিশেষ ভূমিকা রাখেন। ১৯৩৭ সালে তিনি বঙ্গীয় আইন পরিষদের সদস্য নির্বাচিত হন। তিনি ছিলেন ফরিদপুর জেলা মুসলিম লীগের সভাপতি (১৯৪১-১৯৫৩), বঙ্গীয় মুসলিম লীগ ওয়ার্কিং কমিটির সদস্য (১৯৪১-১৯৪৭), পূর্ব পাকিস্তান মুসলিম লীগের সাধারণ সম্পাদক (১৯৪৭-১৯৫২)। ১৯৫৩ সালে তিনি দল থেকে বহিষৃকত হয়ে কৃষক-শ্রমিক পার্টিতে যোগ দেন। ১৯৫০ সালে গণপরিষদ এবং ১৯৫৫ সালে জাতীয় পরিষদের সদস্য নির্বাচিত হন। ১৯৫৪ সালে যুক্তফ্রন্টের প্রার্থী হিসেবে তিনি প্রাদেশিক আইন পরিষদের সদস্য নির্বাচিত হন এবং এ.কে ফজলুল হক মন্ত্রিসভার  কৃষি, বন ও পাট মন্ত্রী নিযুক্ত হন। ইউসুফ আলী চৌধুরী ১৯৫৪ সালে যুক্তফ্রন্টের মাধ্যমে রাজনৈতিক দলগুলোর ঐক্য প্রতিষ্ঠা, এ.কে ফজলুল হকের নেতৃত্বে ১৯৫৭ সালে কৃষক-প্রজা পার্টির গোড়াপত্তন, ন্যাশনাল ডেমোক্রেটিক ফ্রন্ট গঠন এবং পরবর্তী সময়ে পিডিএম ও পিডিপি প্রতিষ্ঠায় মুখ্য ভূমিকা রাখেন। শেরেবাংলা এ.কে ফজলুল হক তাকে "এভিল জিনিয়াস" আখ্যায়িত করেন।
সবশেষে তিনি নুরুল আমিনের নেতৃত্বাধীন পাকিস্তান ডেমোক্রেটিক পার্টিতে (পিডিপি) যোগ দেন। আইয়ুব শাসনামলে তিনি স্বৈরশাসন বিরোধী ডেমোক্রেটিক অ্যাকশন কমিটি (ডাক) গঠনে বলিষ্ঠ ভূমিকা রাখেন। ১৯৭০ সালে তিনি পিডিএম-এর সহ-সভাপতি ছিলেন। ১৯৭০ সালের নির্বাচনে তিনি আওয়ামী লীগের প্রার্থীর কাছে পরাজিত হন।
স্বাধীনতাযুদ্ধে ভূমিকাঃ
মুক্তিযুদ্ধের শুরুতেই তিনি পাকিস্তান সরকারের প্রতি সমর্থন ব্যক্ত করেন এবং কেন্দ্রীয় শান্তি কমিটিতে যোগ দেন। পাকিস্তানি বাহিনীর কাছে তিনি খুব আস্থাভাজন ছিলেন।
চার্লি রবার্টস
চার্লি রবার্টস (জন্ম এপ্রিল ৬, ১৮৮৩ ডার্লিংটন, মৃত্যু আগস্ট ৭, ১৯৩৯ ম্যানচেস্টার) ছিলেন একজন ইংরেজ ফুটবল খেলোয়াড়।
বিশপ অকল্যান্ড দলের হয়ে তিনি খেলা শুরু করেন, পরে খুব তাড়াতাড়ি গ্রিমসবি টাউন দলে চলে যান। ১৯০৪ সালে তিনি ৪০০ পাউন্ডের বিনিময়ে ম্যানচেস্টার ইউনাইটেড ক্লাবে যোগদান করেন। সেসময় ম্যানচেস্টার ইউনাইটেড ছিলেন জে. আর্নেস্ট ম্যাংনাল ম্যানচেস্টার সিটি ক্লাব থেকেও কিছু খেলোয়াড়কে নিয়ে আসে যার মধ্যে বিলি মেরেডিথ ও স্যান্ডি টার্নবুল উল্লেখযোগ্য। রবার্টের ক্লাবে যোগদান ছিল ক্লাবের উন্নয়নের জন্য খুবই গুরুত্বপূর্ণ। তিনি ছিলেন শক্তিশালী, দক্ষ ও দ্রুতিগতির সেন্টার-ব্যাক। তিনি পেশাদার খেলোয়াড়দের সংগঠিত করায় উৎসাহী ছিলেন।
খেলোয়াড় ইউনিয়ন
১৯০৭ সালের ২ ডিসেম্বর রবার্টস, মেরেডিথকে সাথে নিয়ে প্লেয়ারস অ্যাসোসিয়েশন গঠন করেন। এফএর সমর্থিত না হলেও লীগ ক্লাবের কাছে সংগঠনটি সমর্থন পেয়েছিল।
খেলোয়াড়ী জীবন
তিনি সাধারণত হাফ-ব্যাক বা সেন্টার-হাফ হিসেবেই ম্যানচেস্টার ইউনাইটেড ক্লাবে খেলতেন। ক্লাবের পক্ষে তিনি ১৯০৮ ও ১৯১১ সালে লীগ শিরোপা এবং ১৯০৯ সালে এফএ কাপ জেতেন। ১৯১৩ সালের আগস্ট মাসে তৎকালীন রেকর্ড ১,৫০০ পাউন্ডের বিনিময়ে তিনি ওল্ডহ্যাম অ্যাথলেটিক ক্লাবে যোগ দেন। এছাড়া তিনি ম্যানেজারের ভূমিকাও পালন করেছেন।
চার্লি রবার্টস তিনবার ইংল্যান্ড দলের পক্ষে আন্তর্জাতিক খেলায় অংশ নিয়েছেন। এছাড়া ম্যানচেস্টার ইউনাইটেড ক্লাবের পক্ষে খেলা প্রথম ইংল্যান্ড আন্তর্জাতিক খেলোয়াড়ও তিনিই।
'ডিজি স্পেলস' অসুখে ভোগার পর অপারেশনের সময় ম্যানচেস্টার রয়াল ইনফার্মারিতে তিনি মারা যান।
সম্মাননা
ম্যানচেস্টার ইউনাইটেড
মাইক প্রোক্টর
মাইকেল জন প্রোক্টর (Mike Procter; জন্ম: ১৫ সেপ্টেম্বর, ১৯৪৬) নাটাল প্রদেশের ডারবানে জন্মগ্রহণকারী দক্ষিণ আফ্রিকার সাবেক ও বিখ্যাত আন্তর্জাতিক ক্রিকেট তারকা। ফাস্ট বোলার ও আক্রমণধর্মী ব্যাটসম্যান হিসেবে ইংল্যান্ডের প্রথম-শ্রেণীর ক্রিকেটে নিজের সক্ষমতা মেলে ধরেছিলেন। ১৯৭০ থেকে ১৯৮০-এর দশকে আন্তর্জাতিক ক্রিকেট অঙ্গন থেকে দক্ষিণ আফ্রিকার বহিষ্কারাদেশের বিপক্ষে অবস্থান নিয়েছিলেন তিনি। ১৯৭০ সালে উইজডেন কর্তৃপক্ষ কর্তৃক বর্ষসেরা ক্রিকেটারের সম্মানে ভূষিত হয়েছিলেন। এছাড়াও, ১৯৬৭ সালে দক্ষিণ আফ্রিকার বর্ষসেরা ক্রিকেটারে ভূষিত হন মাইক প্রোক্টর।
ক্রিকেট খেলা থেকে অবসর নেয়ার পর ক্রিকেট খেলা পরিচালনার জন্য আন্তর্জাতিক ক্রিকেট কাউন্সিল কর্তৃক ম্যাচ রেফারি মনোনীত হয়েছিলেন তিনি। এ দায়িত্ব পালনকালে বিভিন্ন বিতর্কের সাথে জড়িত হয়ে পড়েন।
ব্যক্তিগত জীবন
দক্ষিণ আফ্রিকার হিল্টন কলেজে অধ্যয়ন করেন। ১৯৬৩ ও ১৯৬৪ সালে নাটালের হয়ে নাটফিল্ড সপ্তাহ ও দক্ষিণ আফ্রিকান স্কুলের হয়ে খেলেছেন। তার ভাই এডব্রিউ প্রোক্টর, কাকাতো ভাই এসি প্রোক্টর এবং বাবা ডব্লিউসি প্রোক্টর - তারা সকলেই প্রথম-শ্রেণীর ক্রিকেট খেলেছেন।
মারিয়ানা গুডউইন নাম্নী ১৯৬২ সালের বর্ডার জুনিয়র মহিলা এককের চ্যাম্পিয়নশিপ বিজয়ী টেনিস খেলোয়াড়ের সাথে বিবাহ-বন্ধনে আবদ্ধ হন প্রোক্টর। গুডউইন প্যাম ওয়াটারমেয়ারকে ৬-২, ৬-০ ব্যবধানে পরাজিত করে শিরোপা লাভ করেছিলেন। এছাড়াও, তিনি ১৯৬৭ সালের উইম্বলডন চ্যাম্পিয়নশিপের মহিলাদের এককের তৃতীয় রাউন্ডে, ১৯৬৭ ও ১৯৬৮ সালের ফরাসি চ্যাম্পিয়নশিপের মহিলাদের এককে এবং ১৯৬৮ সালের ফরাসি ওপেনের তৃতীয় রাউন্ডে ও ১৯৬৮ সালের ইউ.এস. ওপেনের মহিলাদের এককের কোয়ার্টার ফাইনালে পৌঁছেছিলেন।
ম্যাচ রেফারি
ম্যাচ রেফারি হিসেবে কর্মজীবন শুরু করার পর তিনি প্রায়শই বিতর্কের সম্মুখীন হয়েছেন। ২০০৬ সালের আগস্ট মাসে ওভাল টেস্টের বল টেম্পারিংয়ের কারণে আম্পায়ারের সিদ্ধান্তের প্রেক্ষিতে পাকিস্তান দল চা-বিরতির পর ফিল্ডিং করতে অস্বীকৃতিকালীন তিনি ম্যাচ রেফারির দায়িত্ব পালন করছিলেন। ২০০৭-০৮ মৌসুমে বর্ডার-গাভাস্কার ট্রফির দ্বিতীয় টেস্টে প্রোক্টর বর্ণবাদের অভিযোগে হরভজন সিংকে তিন খেলার জন্য নিষিদ্ধ ঘোষণা করেন। পরবর্তীতে জাস্টিস হ্যানসেন এ সিদ্ধান্ত পরিবর্তন করেন। অ্যান্ড্রু সাইমন্ডস উদ্দেশ্যপ্রণোদিতভাবে বিষয়টি অভিযোগ আকারে এনেছেন ও তিনি ছাড়া অন্য কোন সাক্ষী না থাকায় তাকে উদ্দেশ্য করে হরভজনের ‘বানর’ শব্দ ব্যবহারের বিষয়টি বাতিল হয়ে যায়। এছাড়াও, জাস্টিস হ্যানসেন মাইকেল ক্লার্কের সাক্ষী হবার বিষয়টি প্রশ্ন আকারে তুলে ধরেন। ফলশ্রুতিতে এ ধরনের সমস্যাগুলোর সমাধানে ব্যর্থতার জন্য প্রোক্টর বিশ্বব্যাপী সমালোচিত হন। এছাড়াও, সুনীল গাভাস্কার প্রোক্টরের অস্ট্রেলিয়া প্রীতিরও সমালোচনা করেছেন।
সা রে গা মা পা
সা রে গা মা পা একটি ভারতীয় সঙ্গীত প্রতিযোগিতামূলক আপাতবাস্তব টেলিভিশন অনুষ্ঠান। এটি ১৯৯৫ সালে জি টিভিতে সা রে গা মা হিসাবে প্রচার শুরু করেছিল। এটি ভারতের প্রবীণতম চলমান একটি সঙ্গীত আপাতবাস্তব অনুষ্ঠান।
ধারাবাহিকের ইতিহাস
অনুষ্ঠানটির প্রথম পর্ব ১৯৯৫ সালের ১ মে প্রচারিত হয়েছিল এবং সোনু নিগম পর্বটিতে উপস্থাপনা করেছিলেন। ২০০০ সালে অনুষ্ঠানটিতে উপস্থাপনা করেছিলেন বাঙ্গাস ভ্রাতৃদ্বয়, সরোদ-বাদক আমজাদ আলি খানের ছেলে আমান আলি বাঙ্গাস এবং আইয়ান আলি বাঙ্গাস। ২০০২ থেকে শান অনুষ্ঠানটি উপস্থাপনা শুরু করেছিলেন। ২০০৫ সাল অবধি অনুষ্ঠানটি এমন একটি নিয়ম অনুসরণ করত, যেখানে সঙ্গীতের ক্ষেত্রে বিশেষজ্ঞরা প্রতিযোগীদের বিচার করতেন এবং তাদের স্কোর করতেন। সা রে গা মা পা চ্যালেঞ্জ ২০০৫-এর আগমনের পরে নিয়মটি পরিবর্তিত হয়ে বিচারকদের বিভিন্ন দলের পরামর্শদাতা হিসাবে পরিচয় করিয়েছিল এবং স্কোরিং মূলত জনগণের ভোটের উপর অধীনস্থ করা হয়েছিল। শান অনুষ্ঠানটির উপস্থাপনা থেকে সরে গেলে পুরাব কোহলি, মনীষ পল, করণ সিং রাঠোর, অর্চনা জানি, বিপুল রায়, জয় সনি, এমনকি শিশু উপস্থাপক ধৈর্যা সোরেচা ও আফশা মুসানী অনুষ্ঠানটিতে উপস্থাপনা করেছিল। পরবর্তী মরশুমগুলিতে উপস্থাপনার করার ক্ষেত্রে সর্বাধিক বিশিষ্ট নামগুলির মধ্যে ছিল জাভেদ আলী এবং বর্তমান উপস্থাপক আদিত্য নারায়ণ।
অন্যান্য ভারতীয় সংস্করণ
অনুষ্ঠানটির গুজরাটি, মারাঠি, বাংলা, কন্নড়, পাঞ্জাবী, তামিল, তেলুগু এবং মালয়ালমের মতো একাধিক আঞ্চলিক সংস্করণও রয়েছে।
মফিজ উদ্দীন আহমেদ
'''অধ্যাপক ড. মফিজ উদ্দীন আহমেদ''' ( - ) ছিলেন বাংলাদেশের একজন বিশিষ্ট রসায়নবিদ এবং বিশ্ববিদ্যালয় শিক্ষক। তিনি জাহাঙ্গীরনগর বিশ্ববিদ্যালয়ের প্রথম উপাচার্য হিসেবে ১৯৭০ সালের ২৪ সেপ্টেম্বর তারিখে নিয়োগ প্রাপ্ত হন। উপাচার্যের দায়িত্ব নেয়ার পূর্বে তিনি ঢাকা বিশ্ববিদ্যালয়ের রসায়ন বিভাগের অধ্যাপক হিসেবে কর্মরত ছিলেন।
কর্মজীবন
তিনি ঢাকা বিশ্ববিদ্যালয়ের রসায়ন বিভাগের প্রধান ছিলেন।
পুরস্কার ও সম্মাননা
বিজ্ঞান ও প্রযুক্তি বিদ্যা ক্ষেত্রে বিশেষ অবদান রাখার জন্য অধ্যাপক মফিজ উদ্দীন আহমেদকে ১৯৮৬ সালে স্বাধীনতা পুরস্কার প্রদান করা হয়।
ময়নামতি
thumb|[[শালবন বিহার]]
ময়নামতি বাংলাদেশের কুমিল্লায় অবস্থিত একটি ঐতিহাসিক স্থান। ময়নামতির পূর্ব নাম রোহিতগিরি। এযাবৎ আবিষ্কৃত লালমাই অঞ্চলের প্রাচীনতম সভ্যতার নিদর্শন হল ময়নামতি প্রত্নস্থল। বর্তমানে ময়নামতি অঞ্চলে যে ধ্বংসস্তূপ দেখা যায় তা প্রকৃতপক্ষে একটি প্রাচীন নগরী ও বৌদ্ধ বিহারের অবশিষ্টাংশ। প্রত্নতাত্ত্বিকদের মতে ইহা জয়কর্মান্তবসাক নামক একটি প্রাচীন নগরীর ধ্বংসাবশেষ।
ইতিহাস
ময়নামতি বাংলাদেশের কুমিল্লায় অবস্থিত একটি ঐতিহাসিক স্থান। এযাবৎ আবিষ্কৃত লালমাই অঞ্চলের প্রাচীনতম সভ্যতার নিদর্শন হলো ময়নামতি প্রত্নস্থল। বর্তমানে ময়নামতি অঞ্চলে যে ধ্বংশস্তুপ দেখা যায় তা প্রকৃতপক্ষে একটি প্রাচীন নগরী ও বৌদ্ধ বিহারের অবশিষ্টাংশ । প্রত্নতাত্ত্বিকদের মতে ইহা জয়কর্মান্তবসাক নামক একটি প্রাচীন নগরীর ধ্বংসাবশেষ ।
কুমিল্লার ময়নামতিতে খননকৃত সব প্রত্নতাত্ত্বিক নিদর্শনের মধ্যে শালবন বিহার অন্যতম প্রধান। কোটবাড়িতে বার্ডের কাছে লালমাই পাহাড়ের মাঝামাঝি এলাকায় এ বিহারটির অবস্থান। বিহারটির আশপাশে এক সময় শাল-গজারির ঘন বন ছিল বলে এ বিহারটির নামকরণ হয়েছিল শালবন বিহার। এর সন্নিহিত গ্রামটির নাম শালবনপুর। এখনো ছোট একটি বন আছে সেখানে। এ বিহারটি পাহাড়পুর বৌদ্ধ বিহারের মতো হলেও আকারে ছোট।
ধারণা করা হয় যে খ্রিস্টিয় সপ্তম শতাব্দীর শেষ থেকে অষ্টম শতাব্দীর প্রথম ভাগে দেববংশের চতুর্থ রাজা শ্রীভবদেব এ বৌদ্ধ বিহারটি নির্মাণ করেন। শালবন বিহারের ছয়টি নির্মাণ ও পুনর্নির্মাণ পর্বের কথা জানা যায়। খৃষ্টিয় অষ্টম শতাব্দীর মধ্যে তৃতীয় পর্যায়ে কেন্দ্রীয় মন্দিরটি নির্মাণ করা হয় ও বিহারটির সার্বিক সংস্কার হয় বলে অনুমান করা হয়। চতুর্থ ও পঞ্চম পর্যায়ের নির্মাণকাজ ও সংস্কার কাজ সম্পন্ন হয় নবম-দশম শতাব্দীতে।
আকারে এটি চৌকো। শালবন বিহারের প্রতিটি বাহু ১৬৭.৭ মিটার দীর্ঘ। বিহারের চার দিকের দেয়াল পাঁচ মিটার পুরু। কক্ষগুলো বিহারের চার দিকের বেষ্টনী দেয়াল পিঠ করে নির্মিত। বিহারে ঢোকা বা বের হওয়ার মাত্র একটাই পথ ছিল। এ পথ বা দরজাটি উত্তর ব্লকের ঠিক মাঝামাঝি স্খানে রয়েছে। প্রতিটি কক্ষের মাঝে ১.৫ মিটার চওড়া দেয়াল রয়েছে। বিহার অঙ্গনের ঠিক মাঝে ছিল কেন্দ্রীয় মন্দির।
বিহারের বাইরে প্রবেশ দ্বারের পাশে দক্ষিণ-পূর্ব কোণে একটি হলঘর রয়েছে। চার দিকের দেয়াল ও সামনে চারটি বিশাল গোলাকার স্তম্ভের ওপর নির্মিত সে হলঘরটি ভিক্ষুদের খাবার ঘর ছিল বলে ধারণা করা হয়। হলঘরের মাপ ১০ মিটার গুণন ২০ মিটার। হলঘরের চার দিকে ইটের চওড়া রাস্তা রয়েছে।
প্রত্নতাত্ত্বিক খননের মাধ্যমে বিহারটির ধ্বংসাবশেষ থেকে আটটি তাম্রলিপি, প্রায় ৪০০টি স্বর্ণ ও রৌপ্য মুদ্রা, অসংখ্য পোড়া মাটির ফলক বা টেরাকোটা, সিলমোহর, ব্রৌঞ্জ ও মাটির মূর্তি পাওয়া গেছে। এগুলো বাংলাদেশের প্রাচীন প্রত্নতাত্ত্বিক ঐতিহ্যের স্বাক্ষর বহন করছে।
এ স্থানটি দর্শনে প্রতিদিন বিপুল সংখ্যক পর্যটকের সমাগম ঘটে। ঢাকা থেকে ১১৪ কি.মি. দূরে ময়নামতির অবস্থান এবং চট্টগ্রাম থেকে মাত্র আড়াই ঘন্টায় ময়নামতি পৌঁছানো সম্ভব।
স্থাপনা
ময়নামতি প্রত্নস্থলের কিছু উল্লেখযোগ্য স্থাপনা হল :
ঐতিহাসিক নিদর্শন সমূহ :
এখানে শিক্ষক ও শিক্ষার্থীদের আবাসন সুবিধা,শিক্ষা প্রতিষ্ঠানের নিদর্শনও পাওয়া গেছে। এখানে জাদুঘরে বিভিন্ন মুদ্রা ও পাথরের ফলক সংরক্ষিত আছে।পোড়া মাটির ফলক। পাহাড়পুর বৌদ্ধ বিহার। আরও নারান ঐতিহাসিক নিদর্শন রয়েছে।
আলু বোখারা
আলু বোখারা (বৈজ্ঞানিক নাম: Prunus × domestica) (Plum) অর্থাৎ ইউরোপীয় পাল্ম রোসাসে (Rosaceae) পরিবারের সপুষ্পক ফলজ উদ্ভিদের একটি প্রজাতি। এটি পর্ণমোচী বৃক্ষ, ইংরেজিতে প্লাম হিসাবে পরিচিত, যদিও সমস্ত প্লাম এই প্রজাতির অন্তর্ভুক্ত নয়। গ্রিনেজেজ এবং মনাক্কা P. domestica উপ-প্রজাতির অন্তর্ভুক্ত। এই সংকর প্রজাতিটি Prunus spinosa এবং Prunus cerasifera.থেকে সৃষ্টি।
বর্ণনা
থাম্ব|আলু বোখারা ফল পাকা অবস্থায় এটি একটি বৃহৎ গুল্ম বা ছোট গাছ ফর্ম জাতীয়। এটি কাটাযুক্ত গাছ, ফুল সাদা হয়, বসন্তকাল ফোটে। ফল আকার ডিম্বাকৃতি বা গোলাকৃতি হয়। মশলা জাতীয় ফল হিসেবে বিবেচিত। আলুবোখারা হলো শুকনা পাম ফল। এতে ক্যালরির মাত্রা খুব কম থাকে।
এশিয়া অঞ্চলে অ্যালোভেরা উদ্ভিদ প্রজাতির মানানী, মেথাইল এবং রেড বাট জাতের আলু বোখারা গাছের চাষ হয়ে থাকে । ইউরোপীয় পাল্ম রোসাসে পরিবারের সম্পূরক পলজ উদ্ভিদের একটি প্রজাতি এই আলু বোখারা । প্রথমে ফলটি স্বাদ টক হয় । তবে পাকার পর তা কালো হয়ে মিষ্টি হয়ে যায়।
বিস্তৃতি
আলু বোখারা সাধারণত ইরাক, ইরান, পাকিস্তান ও ভারতে জন্মে থাকে। বর্তমানে বাংলাদেশে বাণিজ্যিকভাবে এর চাষ বেশ লাভজনক। তবে ভারতের কাশ্মীর, হিমালয়, পাকিস্তান, আফগানিস্তান এবং ইরানে প্রচুর পরিমাণে চাষ হয়।
ব্যবহার
পোলাও, বিরিয়ানি, রোস্ট, সালাদ, জ্যাম, জ্যালি, আচার এবং বোরহানিসহ নানা অভিজাত খাবার তৈরিতে আলু বোখারা ব্যবহার হয়।
পুষ্টিগুন
পুষ্টি বিশেষজ্ঞদের মতে ক্যালসিয়াম, আয়রন, পটাসিয়াম, সোডিয়াম এবং ম্যাগনেসিয়াম সমৃদ্ধ আলু বোখারায় রয়েছে ফ্যাট, প্রোটিন, ভিটামিন এ, বি, সি, কে এবং ই। এছাড়াও অ্যালোভেরায় অ্যান্টিঅক্সিডেন্ট রয়েছে যা ক্যান্সারের ঝুঁকি কমায়।
বাকেরগঞ্জ-৮
বাকেরগঞ্জ-৮ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নির্বাচন
বাকেরগঞ্জ-১৭ আসনে ১৯৭৩ সালের প্রথম জাতীয় সংসদ নির্বাচন এবং ১৯৭৯ সালর দ্বিতীয় জাতীয় সংসদ নির্বাচন অনুষ্ঠিত হয়েছিল। পরবর্তীতে আসনটি বিলুপ্ত করা হয়।
মুজিবুর রহমান মহিলা কলেজ
মুজিবুর রহমান মহিলা কলেজ বগুড়া শহরে অবস্থিত বাংলাদেশের একটি সরকারী কলেজ। তৎকালীন খ্যাতনামা শিল্পপতি ও শিক্ষানুরাগী ব্যক্তি মুজিবুর রহমান ভান্ডারী সুবিল খালের পাশে এটিকে প্রতিষ্ঠিত করেন। আজ থেকে প্রায় আড়াই  হাজার বছর আগের গৌরবময় পুন্ড্র সভ্যতার প্রাণকেন্দ্র ছিল পুন্ড্র নগর (মহস্থান) এই অগ্রবর্তী প্রাচীন জনপদই কালক্রমে পরিণত হয়েছে বগুড়া জেলা শহরে। ঐতিহ্যের ধারাবাহিকতায় করতোয়া নদীর অববাহিকায় এ শহরে বেশ কয়েকটি শিক্ষাপ্রতিষ্ঠান উজ্জ্বল নক্ষত্রের মত স্বমহিমায় উদ্ভাসিত। সরকারি মুজিবুর রহান মহিলা কলেজ তার মধ্যে অন্যতম। ১৯৬৩ সালেরর ৩১ জুলাই সুবিল খালের পাড়ে এই কলেজটি প্রতিষ্ঠিত হয়। প্রায় ১৫ বছর বেসরকারি অবস্থায় থাকার পর ১ ফেব্রুয়ারি ১৯৭৮ এ প্রতিষ্ঠানটি জাতীয়করণ করা হয়। বগুড়ার তৎকালীন খ্যাতনামা শিল্পপতি ও শিক্ষা অনুরাগী মুরহুম মুজিবুর রহমান ভান্ডরী ছিলেন এই কলেজের প্রতিষ্ঠাতাদের মধ্যে অন্যতম প্রধান ব্যক্তি। তার নাম অনুসারেই এই কলেজটির নামকরণ হয়।
উত্তরাঞ্চলের এই ঐতিহ্যবাহী নারী শিক্ষার প্রতিষ্ঠানটি বহু আগেই অভিভাবক ও সুধী সমাজের প্রশংসা ও দৃষ্টি আকর্ষণ করতে সর্মথ হয়েছে। এখানে শিক্ষার সুষ্ঠু ও সুন্দর পরিবেশ, দক্ষ ও মেধাবী অধ্যাপকমন্ডলী ও আধুনিক সুদক্ষ কলেজ প্রশাসনের তত্ত্বাবধানে ছাত্রীরা প্রকৃত শিক্ষা ও সৃজনশীলতা বিকাশের সুযোগ পাচ্ছে। সর্বোপরি সন্ত্রাসমুক্ত নিরাপদ পরিবেশে ছাত্রীরা নির্বিঘে যথাসময়ে প্রত্যকটি পরিক্ষায় আশানুরুপ ভাল ফল লাভ করেছে। সার্বিক কৃতিত্বের স্বাক্ষর স্বরুপ সরকারি মুজিবুর রহমান মহিলা কলেজ ১৯৯৬ সালে বগুড়া জেলার শ্রেষ্ঠ শিক্ষাপ্রতিষ্ঠান, ২০০০ সালে বগুড়া সদর থানা ও জেলা পর্যায়ে (জাতীয় শিক্ষা সপ্তাহে) শ্রেষ্ঠ শিক্ষাপ্রতিষ্ঠান এবং ২০১৬ সালের জাতীয় বিশ্ববিদ্যালয়ের র‌্যাংকিং-এ রাজশাহী বিভাগে নবম স্থানের মর্যদা লাভ করে।
এই কলেজে উচ্চ মাধ্যামিক পর্যায়ে মানবিক, ব্যবসা শিক্ষা ও বিজ্ঞান বিভাগ, স্নাতক বা ডিগ্রী পর্যায়ে বিএ, বিএসএস ও বিএসসি (পাস) এবং বাংলা ইংরেজি, রাষ্ট্রবিজ্ঞান, ইতিহাস, দর্শন, অর্থনীতি, ইসলামের ইতিহাস ও সংস্কৃতি এবং প্রাণিবিদ্যা বিষয়ে অনার্স এবং ৭টি বিষয়ে মাস্টার্স কোর্স চালু রয়েছে। অতিসত্বর আরো কিছু বিষয়ে অনার্স খোলার প্রক্রিয়া চলছে।
ফলাফল
ইতোমধ্যে অনার্স এবং মাস্টার্স এর প্রকাশিত ফলাফলে সাফল্যের হার ঈর্ষনীয়। প্রতিটি বিভাগেই একাধিক ছাত্রী ১ম শ্রেণী অর্জন করেছে।  তাদের এই ফলাফলের জন্য কলেজ প্রশাসন তাদেরকে সংবর্ধনা দিয়েছে লেখাপড়ার সুবিধর্থে কলেজে রয়েছে প্রযোজনীয় সংখ্যক বইসহ বিশাল কেন্দ্রীয় লাইব্রেরি, অনার্স বিভাগসমূহের সেমিনার লাইব্রেরি, বিষয়ভিত্তিক অত্যাধুনিক বিজ্ঞান গবেষণাগার, কম্পিউটার ল্যাব ও সেমিনার কক্ষ। প্রসঙ্গত উল্লেখ্য যে ছাত্রীদের লেখাপড়ার জন্য কলেজ প্রশাসনের ঐকান্তিক প্রচেষ্টায় ইতিমধ্যে ব্যবসায় শিক্ষা শাখাসহ সমাজ বিজ্ঞানে নতুন শিক্ষকের পদ সৃষ্ঠি হয়েছে। ছাত্রীদের লেখাপড়ার পাশাপাশি এ কলেজে শারীরিক ও মানসিক বিকাশের লক্ষ্যে খেলাধুলা ও সংস্কৃতি চর্চার উপযুক্ত ব্যবস্থা ও পরিবেশ আছে। ছাত্রীদের দেশ ও সমাসেবামুলক কাজে উৎসাহ ও অংশগ্রহণের জন্য এ কলেজে বাংলাদেশ ন্যাশনাল ক্যাডেট কোর, রোভার স্কাউট ও রেঞ্চার্সের ইউনিট রয়েছে শহর ও শহরের পার্শ্ববর্তী অঞ্চলের ছাত্রীদের নিয়মিত কলেজে যাতায়াতের জন্য রয়েছে নিজস্ব পরিবহনের (বাস) ব্যবস্থা। প্রতিটি ভবনে বর্ণিল রঙ্গে পেইন্টিং এর মাধ্যমে এক নান্দনিক শোভা প্রদান করা হয়েছে।
আবাসন
দূরবর্তী ছাত্রীদের জন্য কলেজ ক্যম্পাসের ভেতরে ময়জাননেছা ভান্ডারী হল ও বেগম জাহানারা রহমান হল নামে দুইটি অত্যাধুনিক হোস্টেল আছে। বর্তমানে বেগম রোকেয়া নামে অরো একটি নতুন ছাত্রীনিবাসের সংযোজন হয়েছে। ভবনগুলোতে প্রায় পাচঁ শতাধিক ছাত্রীর আবাসের ব্যবস্থা রয়েছে। ক্যাম্পাসের মধ্যে মসজিদ, কলেজক্যান্টিন ও ডিপার্টমেন্টাল স্টোরসহ কলেজ গেট সংলগ্ন ডাকঘর ও পার্শ্ববর্তী বাজার সকলের প্রয়োজন মেটায়। ছাত্রীদের সাংস্কৃতিক কর্মকাণ্ডের জন্য রয়েছে মুক্ত মঞ্চ ”বৈশাখী ”। এছাড়া ছাত্রী ও শিক্ষকদের সাংস্কৃতিক কর্মকাণ্ডের জন্য রয়েছে সাংস্কৃতিক সংগঠন আনন্দ নৃত্য।
একাডেমিক
উচ্চ মাধ্যমিক পরিক্ষা ছাড়া ও জাতীয় বিশ্ববিদ্যালয় অধিনে ডিগ্রী পাস, অনার্স, মাস্টার্স, বি-এড, বি,পি-এড এবং গ্রন্থাগার ও তথ্য বিজ্ঞান ডিপ্লোমা প্রভৃতি পরিক্ষা অনুষ্ঠিত হ। সকল পরিক্ষার সুষ্ঠ ও সুন্দর পরিবেশের জন্য এই কলেজের সুনাম রয়েছে। বর্তমানে সরকার ও কলেজ প্রশাসনের উদ্যেগে এই প্রতিষ্ঠানের বিভিন্ন সংস্কার ও উন্নয়নমূলক কর্মকাণ্ড অব্যাহত রয়েছে।
রোমান সাম্রাজ্য
রোমান সাম্রাজ্য (লাতিন: Imperium Rōmānum; ইম্পেরিউম্ রোমানুম্) প্রাচীন রোমান সভ্যতার একটি পর্যায়, সাম্রাজ্যটি একজন সম্রাটের নেতৃত্বে থাকা সরকারের দ্বারা পরিচালিত হত এবং রোমান সাম্রাজ্যের শাসনাধীন অঞ্চলসমূহ ভূমধ্যসাগরের চারিদিকে ইউরোপ, আফ্রিকা এবং এশিয়া পর্যন্ত  বিস্তৃত ছিল। খ্রিঃপূঃ ১০০-৪০০ খ্রিঃ পর্যন্ত রোম পৃথিবীর সবচেয়ে বৃহত্তম নগরী ছিল, এবং রোমান সাম্রাজ্যের জনসংখ্যা ৫০-৯০ মিলিয়নে উন্নীত হয়েছিল (যা তৎকালীন সময়ে পৃথিবীর জনসংখ্যার প্রায় ২০% ছিল)। এর আগে গৃহযুদ্ধ এবং রাজনৈতিক সংঘাতের ফলে রোমে বিরাজমান ৫০০ বছরের রোমান প্রজাতন্ত্রে চরম অস্থিরতার সৃষ্টি হয়। অস্থিরতার ঐ সময়ে জুলিয়াস সিজার কে স্থায়ী ডিক্টেটর বা ন্যায়পালিক হিসেবে নিযুক্ত করা হয়। খ্ৰী:পূ: ৪৪-তে তাকে কয়েকজন ষড়যন্ত্রকারীরা হত্যা করে। ফলস্বরূপ গৃহযুদ্ধ এবং  হত্যালীলা অব্যাহত থাকে। সিজারের পোষ্য পুত্র অক্টাভিয়ান খ্রী:পূ: ৩১-এ এক্টিয়ামের যুদ্ধে  মার্ক এন্টনী  এবং  ক্লিওপেট্রাকে পরাজিত করে। এরপর অক্টাভিয়ান অদমনীয় হয়ে উঠে এবং খ্রী:পূ: ২৭-এ রোমান সিনেটে তাকে আনুষ্ঠানিকভাবে অসীম ক্ষমতা দেয়ার সাথে আউগুস্তুস উপাধি প্রদান করে যা রোমান সাম্রাজ্যের শুরুর একটি মাইলফলক।
রোমান প্রজাতন্ত্র প্রায় ১৪০০ বছর ধরে প্রচলিত ছিল। এর প্রথম দুই শতক রাজনৈতিক সুস্থরতা এবং সমৃদ্ধির কারণে এদের “রোমান শান্তি”র যুগ হিসেবে অভিহিত করা হয়। অক্টেভিয়ানের বিজয়ের পর রোমান সাম্রাজ্যের পরিসর নাটকীয়ভাবে সম্প্রসারিত হয়। ৪১ সালে কেলিগুলার হত্যার পর সিনেটে পুনরায় প্রজাতন্ত্র প্রতিষ্ঠার কথা বিবেচনা করা হয়। কিন্তু ইতোমধ্যে প্রেইটোরিয়ান দেহরক্ষী বাহিনী ক্লডিয়াসকে সম্রাট ঘোষণা করে। ক্লডিয়াসের নেতৃত্বে রোমানরা ব্রিটানিয়াকে নিজ সাম্রাজ্যের অন্তর্গত করে। অক্টেভিয়ানের পর এটাই ছিল সর্ববৃহৎ রাজ্য বিস্তারের ঘটনা। ক্লডিয়াসের পরবর্তী সম্রাট নীরো ৬৮ সালে আত্মহত্যা করার পর  পুনরায় রাজনৈতিক অস্থিরতার উদ্ভব হয়। গৃহযুদ্ধ এবং বিদ্রোহের (ইহুদী-রোমান যুদ্ধ) সময় চারজন সেনাধ্যক্ষক সম্রাট ঘোষণা করা হয়। ৬৯ সালে ভেসপাসিয়ানে বিজয় লাভ করে এবং ফ্লেভিয়ান রাজবংশের প্রতিষ্ঠা করে। তার পুত্র পরবর্তী সম্রাট টাইটাসে রোমের বিখ্যাত কলোসিয়াম নির্মাণ করে। টাইটাসের অল্প সময়ের রাজত্যের পর তার ভাই ডমিটিয়ান রোমান সিংহাস করে এবং দীর্ঘকাল রাজত্বের পর হত্যার বলি হয়। এরপর সিনেট পাঁচজন সম্রাটকে বাছাই করে। এদ্বিতীয় সম্রাট ট্রাজানের শাসনামলে রোমান সাম্রাজ্র্বোচ্চ শিখরে উন্নীত হয়।
কমডাসরাজত্বকালে অস্থিরতা আর পতনোন্মুখ গতি পুনরায় আরম্ভ হয় এবং ১৯২ সালে তাকে হত্যা করা হয়, পঞ্সম্রাটের শাসনামলে। এরপর সেপ্টিমাস সেভেরাস সম্হয়। ২৩৫ সালে আলেকজান্ডার সেভেরাসের হত্যার পর রোমান রাজনৈতিক ক্ষেত্ৰে প্রবল অস্থিরতা সৃষ্টি হয় এবং রোমান সিনেটে মাত্র ৫০ বলোককে সম্রাট ঘোষণা করে। ডিয়ক্লেটিয়ানের শাসনকালে দেশ চার ভাগে ভাগ করে প্রত্যেকটি অংশে একজন নির্দিষ্ট শাসনকর্তা নিয়োগ করা হয় যার ফলস্বরূপ দেশে পুনরায় সুস্থিরতা আসলেও প্ৰথম কনষ্টেণ্টাইন এর শাসনকালে গৃহযুদ্ধের মাধ্যমে এর অবসান ঘটে, এবং সকল প্রতিদ পরাভূত করে তিনি একছত্র সম্রাট হিসেবে অধিষ্ঠিত হন। কনস্টেন্টাইন রোমান রাজধানী বাইজেন্টাইনে স্থানান্তর করেন এবং তার সন্মানার্থে কনষ্টাণ্টিনপল হিসেবে জায়গার নতুন নামাকরণ করা হয়। নগরীর পতন আগ মুহূর্ত পর্যন্ত এটি ছিল প্রাচ্যের রাজধানী। তিনি খ্রিস্টান ধর্ম গ্রহণ করার পর রাষ্ট্রধর্ম হিসেবে এটা গৃহীত হয়। সাম্রাজ্যের পূর্বাঞ্চল(বাইজেন্টাইন সাম্রাজ্য) বিশ্বের এক অগ্রণী শক্তি হিসেবে পরিগণিত হয়। সংযুক্ত রোমান সাম্রাজ্যের শেষ সম্রাট প্রথম থিয়ডসিয়া মৃত্যুর পর ক্ষমতার অপব্যবহার, গৃহযুদ্ধ, বহিরআগ্রাসন, অর্থনৈতিক মন্দাবস্থা ইত্যাদি কারণে রোমান সাম্রাজ্যের আধিপত্য ক্ৰমশ হ্রাস পায় বলে মনে করা হয়। রোমান সাম্রাজ্য অর্থনৈতিক, সাংস্কৃতিক, রাজনৈতিক এবং সামরিক ক্ষেত্রে সেই সময়কার সবথেকে শক্তিশালী এবং সমৃদ্ধিশালী সাম্রাজ্যসমূহের অন্যতম ছিল। এটি ছিল প্রাচীন কালের এবং পৃথিবীর বৃহত্তম সাম্রাজ্যসমূহের একটি। ট্রাজানের সময়কালে এর আয়তন ছিল ৫০ লাখ বর্গ কিলোমিটার, যা ২১ শতকের ৪৮ টি জাতিগোষ্ঠীর সম পর্যায়ের এবং প্রায় ৭ কোটি লোকের বসবাস ছিল যা তৎকালীন বিশ্ব জনসংখ্যার ২১%  ধারণ করছিল। রোমান সাম্রাজ্যের বিস্তৃতি এবং স্থায়ীত্বই লেটিন এবং গ্রীক ভাষা, সংস্কৃতি, ধর্ম, আবিষ্কার, স্থাপত্য, দর্শন, আইন এবং সরকার গঠনের বিস্তৃতি এবং  স্থায়ীত্ব নিশ্চিত করেছিল।
তথ্যসূত্র
Starověký Řím
অন্ধ্র পরী
thumb|অন্ধ্র পরী পোস্টার অন্ধ্র পরী একটি ভারতীয় তেলুগু ভাষার চলচ্চিত্র। আঙ্কল (২০০১) ও রুশি (২০১২) এর পর এটি রাজ মাধিরাজু পরিচালিত তৃতীয় চলচ্চিত্র। পরী শব্দটি "মেয়েদের আত্মমর্যাদাকে হ্রাস করার আপত্তিজনক কথা" বিবৃতিতে তেলেগানার অন্ধ্র অ্যাসোসিয়েশন এই চলচ্চিত্রের নামের বিরুদ্ধে কোর্টে আবেদন করে। যদিও কোর্ট আবেদনটি খারিজ করে দেয়। এই চলচ্চিত্র অবলম্বনে ২০১৪ সালে মারাঠি চলচ্চিত্র "টাইমপাস" নির্মাণ করা হয়, যাতে মুখ্য চরিত্রে প্রথমেশ পরব ও কেতকী মেটেগাওঙ্কার অভিনয় করেন।  যা লেখক শাইজু ম্যাথিউর উপন্যাস "নকড আপ" অবলম্বনে নির্মিত, যা ২০১০ সালে প্রকাশিত হয়।
কাহিনি সংক্ষেপ
নারসিং তেলেঙ্গানার ছেলে, যে দশম শ্রেণিতে টানা তিনবার উত্তীর্ণ হতে পারেনি। যার ফলে তার মা তাকে আজীবনের জন্য ঘর থেকে বের করে দেয়। ফলে তার বড় বোন কাঁদতে থাকে। বন্ধুদের পরামর্শে সে প্রেমে পড়া্র চেষ্টা করে। সে অন্ধ্রের এক ধনী টাক ব্যক্তির সাথে পরিচিত হয়। প্রথম দেখায়, মজা করার কারণে সে নারসিংকে চড় দেয়। তার প্রশান্তি নামক একটি মেয়ে আছে। যে প্রথম দেখায় নারসিংয়ের প্রেমে পড়ে যায়। সে খুবই চটপটে ও লাজুক প্রকৃতির, যে তার বাবাকে (তেলুগু ভাষায় নানা) খুব ভয় পায়। নারসিং তাকে স্কুল থেকে বাড়িতে অনুসরণ করে। নারসিংয়ের স্কুলের প্রতি কোনো আগ্রহ না থাকায় সে চলচ্চিত্র পরিবেশকের কাজ শুরু করে। সে সরকারীভাবে স্কুল থেকে বাদ পড়েছে। আর সে প্রশান্তিকে পারেশান্তি বলে ডাকে। অবশেষে সে তাকে অন্ধ্র পরী বলে ডাকে, যার মানে অন্ধ্র মেয়ে। তার চলচ্চিত্র পরিচালক তাকে তার মতো থাকতে বলে, কিন্তু তবুও সে কষ্ট পেতে থাকে। সবাই অনেক অবাক হয় যখন অন্ধ্র পরীর মতো বুদ্ধিমতী একটি মেয়ে নারসিংয়ের মতো একটি ছেলের প্রেমে পড়ে। নারসিংয়ের সাথে ঘুরতে যাবার জন্য সে বেশ কয়েকবার স্কুলে যায় না। তার শিক্ষকদের সন্দেহ হয় ও তার লেখাপড়া খারাপ হতে থাকে। প্রতিবারের মত প্রথম না হয়ে সে দ্বিতীয় বা তৃতীয় হয়। যার ফলে তার মা তাকে স্কেল দিয়ে মারে। সে ঘর থেকে বের হচ্ছে না দেখে নারসিং চিন্তিত হয়। তার জীবনের প্রথম ভালোবাসা হারিয়ে সে স্কুলে ফিরে যায়। তার মা তাকে বাইরে অঙ্ক করে দেখে ও বাইরেই থাকতে দেয়, যদিও তিনি মনে মনে খুশি হন। ঠান্ডার মধ্যেও নারসিং বাইরে থাকে। পরবর্তীতে সে টাকার বিনিময়ে অনেক উঁচু পানির পাইপ বেয়ে উঠার কাজ নেয়। তার খুব দ্রুত অনেক টাকার প্রয়োজন হয় কারণ তার মা হঠাৎ অচেতন হয়ে পড়েন এবং তাদের কাছে অনেকে টাকা পায়। তার উঠতে অনেক সময় লাগে। নারসিং অনেক খুশি থাকে। প্রশান্তি বেহুশ হয়ে যায়, কিন্তু পর দিন তার জন্মদিন বলে তার বাবা তাকে মারে না। সে অনেক ভাগ্যবান। তার জন্মদিনের পর, তার পরিবার শহর ছাড়ে কারণ সে নারসিংয়ের খুব কাছাকাছি চলে এসেছিল। সে যাতে চায় না বলে তার পরিবার তাকে খুব মারে। অন্ধ্র পরী চলে যায় ও নারসিং বুঝতে পারে, ভালোসার জন্য তার বয়স অনেক কম ছিল। তাই সে আগে স্কুল শেষ করতে চায়, তারপর ভালোবাসতে চায়। সে খুশিতে দৌড়াতে থাকে ও লেখা আসে "চলবে"।
দল
সংগীত- ড.জোস্যাভাটলা
বড়দিদি
প্রকাশের ইতিহাস
কলেজ ত্যাগ করার পর শরৎচন্দ্র চট্টোপাধ্যায় ভাগলপুর শহরের খঞ্জরপুর পল্লীতে তার প্রতিবেশী বিভূতিভূষণ ভট্টের বাড়িতে একটি সাহিত্যসভার আয়োজন করেছিলেন। এই সময় তিনি বেশ কিছু গল্প-উপন্যাস রচনা করেন, যেগুলি বিভূতিভূষণ ভট্টের বাড়িতে থাকত। শরৎচন্দ্রের বাল্যবন্ধু সাহিত্যিক সৌরীন্দ্রমোহন মুখোপাধ্যায় ভাগলপুর থেকে কলকাতা ফিরে যাওয়ার সময় শরৎচন্দ্রের অনুমতিতে সেই পাণ্ডুলিপিগুলি নিয়ে যান। পরে এই খাতাগুলি বিভূতিভূষণ ভট্টকে ফেরত পাঠিয়ে দেওয়ার সময় তিনি বড়দিদি উপন্যাসটি টুকে নিয়ে একটি কপি নিজের কাছে রাখেন। ১৩১৪ বঙ্গাব্দের জ্যৈষ্ঠ মাসে ভারতী পত্রিকার সম্পাদিকা সরলা দেবী লাহোর থেকে কলকাতা ফিরে পত্রিকার ভার সৌরীন্দ্রমোহন মুখোপাধ্যায়ের ওপর অর্পণ করেন। তার আগ্রহে বৈশাখ, জ্যৈষ্ঠ ও আষাঢ় সংখ্যায় তিন ভাগে বড়দিদি প্রকাশিত হয়। প্রথম দুই সংখ্যায় লেখক হিসেবে শরৎচন্দ্র চট্টোপাধ্যায়ের নাম ঊহ্য রাখা হলে এই লেখা রবীন্দ্রনাথ ঠাকুরের কি না তা নিয়ে বিভ্রান্তি তৈরী হয়। আষাঢ় সংখ্যায় বড়দিদির লেখক হিসেবে শরৎচন্দ্রের নাম প্রকাশ করা হয়। ১৯১৩ খ্রিষ্টাব্দে যমুনা পত্রিকার সম্পাদক ফণীন্দ্রনাথ পাল শরৎচন্দ্রের নিষেধ সত্ত্বেও এই উপন্যাস পুস্তকাকারে প্রকাশ করেন।
পোন্নুনজাল
পোন্নুনজাল (பொன்னூஞ்சல்) হচ্ছে ১৯৭৩ সালের একটি তামিল চলচ্চিত্র। চলচ্চিত্রটির পরিচালক ছিলেন সি ভি রাজেন্দ্র এবং প্রযোজক ছিলেন কে এস কুট্রালিঙ্গ। চলচ্চিত্রটিতে শিবাজি গণেশন, ঊষানন্দিনী, আর মুথুরমণ এবং ভি গোপালকৃষ্ণ মুখ্য ভূমিকায় অভিনয় করেছিলেন। এম এস বিশ্বনাথ ছিলেন চলচ্চিত্রটির গানগুলোর সুরকার।
গানের তালিকা
গানগুলোর সুরকার এম এস বিশ্বনাথ ছিলেন।
ঋক্
ঋগ্বেদের প্রত্যেক মন্ত্রকে ঋক্ (ऋच्, ) বলা হয়।
ব্যুৎপত্তি
ঋক্ শব্দের ব্যুৎপত্তিগত অর্থ প্রশংসা করা। ঋক্-এর অন্যান্য অর্থ হল জাঁকজমক, উপাসনা বা স্তোত্র।  ঋক্ শ্রুতি নামে স্বর্গীয় শব্দের মৌখিক রচনাকেও উল্লেখ করতে পারে; গায়ত্রী মন্ত্রটিও একটি ঋক্।
ঋগ্বেদ
ঋগ্বেদে, ঋক্ বলতে স্বতন্ত্র শ্লোকগুলিকে বোঝায়, যা সূক্তে সংগৃহীত হয়, স্তোত্র হিসাবে অনুবাদ করা হয়। ঋগ্বেদে সূক্তগুলিকে ১০টি মণ্ডলে একত্রিত করা হয়েছে। উদাহরণস্বরূপ, বিখ্যাত পুরুষ সূক্তে ১৬টি ঋক্ রয়েছে। এটি ঋগ্বেদের দশম মণ্ডলের ৯০তম সূক্ত। ঋগ্বেদে প্রায় ১০,৬০০টি রিচ রয়েছে, যা ১৯১টি সূক্তে বিন্যস্ত। অন্য তিনটি বেদ একই ধরনের পরিভাষা ব্যবহার করে।
ঋকগুলোর মধ্যে একটি ঊষা (ভোর) দেবীর প্রশংসায় রচিত: "দীপ্তিময় ভোর গৌরবের জন্য জেগে উঠেছে, তাদের শুভ্রতায় জলের তরঙ্গে সমারোহ। তিনি পথ সহজ করে তোলে, ভ্রমণের জন্য ন্যায্য, এবং সমৃদ্ধ, দেখিয়েছেন নিজেকে সৌম্য ও বন্ধুত্বপূর্ণ"
- ঋগ্বেদ
রাত্রি (রাত) দেবীর প্রশংসায় রচিত আরেকটি ঋক্: "তিনি যিনি অন্ধকার সৃষ্টি করে; শীঘ্রই অগ্রসর তিনি তাঁর বোনকে সকালে আহ্বান করে ফেরার জন্য, এবং তারপর প্রতিটি অন্ধকার অদৃশ্য হয়ে যায়। দয়াময় দেবী, তোমার দাসদের প্রতি অনুগ্রহশীল হও যে তোমার আগমনে তৎক্ষণাৎ বিশ্রাম চায়, পাখিদের মতো যারা রাতের বেলা গাছে বাসা বাঁধে"
গিলাদ জাকারমান
প্রফেসর গিলাদ জাকারমান (Ghil'ad Zuckermann, גלעד צוקרמן) (ডিফিল-অক্সফোর্ড; পিএইচডি-ক্যাম্ব্রিজ; এমএ-তেল আবিব; সুম্মা কাম লাউদ) ভাষাবিদ, ভাষা পুনরুদ্ধারকারি; চেয়ার, ভাষা সম্পর্কীয় ও ঝুঁকিপূর্ণ ভাষা বিষয়ক বিভাগ, এডেলেইড বিশ্ববিদ্যালয়, অস্ট্রেলিয়া। এবং প্রধান গবেষকঃ অস্ট্রেলিয়া ন্যাশনাল হেলথ এন্ড রিসার্চ কাউন্সিলের (NHMRC) অনুদানে পরিচালিত ভাষা পুনরুদ্ধার এবং মানসিক স্বাস্থ্য বিষয়ক গবেষণা প্রকল্প।
ভাষা পুনরুদ্ধার
প্রফেসর জাকারমান বৈশ্বিক ভাষা সংশোধন, পুনরুদ্ধার এবং ভাষায় নতুনত্ব প্রদান কর্মকাণ্ডের গোড়াপত্তন ঘটান। তিনি ২০১১ সালে দক্ষিণ অস্ট্রেলিয়ার ওইরে উপদ্বীপে বার্নগারলা আদিবাসিদের মাতৃভাষা বার্নগারলা ভাষা সংশোধন কার্যক্রম সূচনা করেন। তিনি অস্ট্রেলিয়া ইন্সিটিউট অফ এবরিজিনাল এবং টরেশ স্ত্রেইট আইলেন্ডার স্টাডিজ, এবং ফাইউন্ডেশন ফর এন্ডেঞ্জারড ল্যাঙ্গুজেস এর নির্বাচিত সদস্য। Waking up Australia's sleeping beauty languages; Hope for revival of dormant indigenous languages; Reclaiming their language, Port Lincoln; Awakening the "sleeping beauties" of Aboriginal languages ; Cultural historical event begins , Whyalla; Group moves to preserve Barngarla language , Port Augusta; An interview with Stolen Generation Barngarla man Howard Richards and his wife Isabel, Port Lincoln; Calls for compensation over 'stolen' Indigenous languages;Language revival could have mental health benefits for Aboriginal communities; Language More Important than Land.
তাঁর পরিচালিত উন্মুক্ত অনলাইন কোর্সঃ “ল্যাংগুয়েজ রিভাইভালঃ সিকিউরিং দা ফিউচার এন্ডেঞ্জারড ল্যাঙ্গুজেস” প্রায় ১৯০ টি দেশের শত শত ভাষার ২০,০০০ ভাষাভাষীকে অন্তর্ভুক্ত করতে সমর্থ হয়েছে।
অভিজ্ঞতা/সম্পৃক্ততা
প্রেসিডেন্টঃ অস্ট্রেলিয়ান এসোসিয়েশন ফর জুইস স্টাডিজ; প্রাক্তন প্রেসিডেন্টঃ অস্ট্রালেক্স (২০১৩-১৫); অস্ট্রেলিয়ান রিসার্চ কাউন্সিল ডিসকভারী ফেলো(২০০৭-২০১১); এবং গুল্বেকিয়ান রিসার্চ ফেলো এট চার্চিল কলেজ ক্যামব্রিজ (২০০০-২০০৪)।
বিশিষ্ট ভিসিটিং প্রফেসর হিসেবে তিনি সাংগাই ইন্টারন্যাশনাল স্টাডিজ ইউনিভার্সিটি, ইউনিভার্সিটি অফ ক্যামব্রিজ, ইউনিভার্সিটি অফ কুইন্সল্যান্ড, ন্যাশনাল ইউনিভার্সিটি অফ সিঙ্গাপুর, সাঙ্গাই জিয়াও টং ইউনিভার্সিটি, মিডলবুড়ী কলেজ, ইষ্ট চায়না নরমাল ইউনিভার্সিটি, সাঙ্গাই ইন্টারন্যাশনাল স্টাডিজ ইউনিভার্সিটি, হেব্রু ইউনিভার্সিটি অফ জেরুজালেম, বেন-গুরিওন ইউনিভার্সিটি অফ দা নিগাভ অ্যান্ড মিয়ামি ইউনিভার্সিটিতে শিক্ষকতা করে আসছেন। তিনি রিসার্চ ফেলো হিসেবে উইয়েজমান ইন্সিটিউট অফ সাইয়েন্স, তেল আবিব ইউনিভার্সিটি, রকফেলার ফাউন্ডেশন স্টাডি এন্ড কনফারেন্স সেন্টার, ভিলা সারভেলনি বেল্লাগিও ইতালি; হেরি রান্সম হিউম্যানেটিজ রিসার্চ সেন্টার, ইউনিভার্সিটি অফ টেক্সাস-অস্টিন, ইসরায়েল ইউনিভার্সিটি ফর এডভান্সড স্টাডিজ, হেব্রু ইউনিভার্সিটি অফ জেরুজালেম, ইন্সিটিউট অফ এডভান্সড স্টাডি, লা তরবি ইউনিভার্সিটি, ইন্সিটিউট অফ লিঙ্গুইজতিক্স, সাঙ্গাই ইন্টারন্যাশনাল স্টাডিজ ইউনিভার্সিটি, ককুরিতসু ককুগ কেঙ্ক্যুজ, ন্যাশনাল ইন্সিটিউট ফর জাপানিজ ল্যাংগুয়েজ অ্যান্ড লিঙ্গুইস্তিক্স, টোকিও সমূহে নিবন্ধিত।
তিনি একাধারে অক্সফোর্ডস্থ সেইন্ট হাগস কলেজের ডেনিশ স্কিনার স্কলার, অক্সফোর্ড বিশ্ববিদ্যালয়ের স্কেতছেরএড ইউরোপিয়ান স্কলার, এবং অ্যাড্রিয়াটিকস্থ(ইতালি)ইউনাইটেড ওয়ার্ল্ড কলেজের স্কলার।
মাজা সালভাদর
মাজা রস আন্দ্রেস সালভাদর (জন্ম: ৫ই অক্টোবর, ১৯৮৮) হলেন একজন ফিলিপিনো গায়িকা, অভিনেত্রী, নৃত্যশিল্পী, মডেল এবং প্রযোজক। তিনি সকলের কাছে এই প্রজন্মের সেরা অভিনেত্রী হিসেবে পরিচিত। তিনি বর্তমানে এবিএস-সিবিএনের স্টার ম্যাজিকের পরিচালনায় আছেন এবং তাকে "নৃত্য রাজকুমারী" হিসাবে গণ্য করা হয়। ২০১১ সালে, সালভাদর "থেমার" নামক একটি চলচ্চিত্রে নাম ভূমিকা অভিনয় করেন এবং চলচ্চিত্রটি প্রযোজনা করেন; এটি তাকে গাউড উরিন পুরস্কার এবং শ্রেষ্ঠ অভিনেত্রীর জন্য ফিল্ম অ্যাকাডেমি অফ ফিলিপাইনস অ্যাওয়ার্ডস জয়লাভ করতে সাহায্য করে। ২০১৭ সালে, তিনি বর্তমান সময়ের জনপ্রিয় টেলিভিশন অনুষ্ঠান ওয়াইল্ডফ্লাওয়ারে "লিলি ক্রুজ" ও "আইভি আগুয়াস" চরিত্রে অভিনয় করার জন্য অধিক পরিচিতি লাভ করেন।
প্রারম্ভিক জীবন
মাজা সালভাদর "দ্য বাজ" দ্বারা আবিষ্কৃত হন, সেখানে তার পিতার সাথে তার সাক্ষাতের দৃশ্য দেখানো হয়েছিল।
মাজা সালভাদর অনুষ্ঠান ব্যবসার মাধ্যমে তার কর্মজীবন শুরু করেন। তিনি জনপ্রিয় টেলিভিশন অনুষ্ঠান, "ইট মাইট বি ইউ" (২০০৩–২০০৪)-এ একটি ছোট চরিত্রে অভিনয় করেন, উক্ত টিভি সিরিজে জন লয়েড ক্রুজ এবং বে অ্যালানোর মতো অভিনেতাদের সাথে তিনি অভিনয় করার সুযোগ পেয়েছিলেন। এই সিরিজটি মাজা সালভাদরকে সেরা নবাগত মহিলা টিভি ব্যক্তিত্বের পুরস্কারের জন্য মনোনীত হতে সাহায্য করেছিল। "ইট মাইট বি ইউ"-এর পরে, মাজা সালভাদর এএসএপি (রকমারী অনুষ্ঠান) (২০০৩–বর্তমান)-এ হওয়া হাজির হয়েছিলেন। এরপর তিনি অন্যান্য যুবক অভিনেতাদের সাথে (যেমন: রাইকর ক্রুজ, জন ওয়েন সাস এবং হিরো এঞ্জেলস) অভিনয় করেছিলেন। অতঃপর তিনি অনিয়ন্ত্রিত কিশোরী টেলিভিশন সিরিজ "এনগিনিজি" (২০০৪–২০০৬)-এ অভিনয় করেছেন। মাজা সালভাদর, ক্রুজ, সিয়াস এবং এঞ্জেলস মিলে এই সিরিজের উপস্থাপনার কাজটি সম্পন্ন করেছিলেন।
তারপর তিনি আরেকটি কিশোর-ভিত্তিক টেলিভিশন সিরিজের জন্য সহ-অভিনেতা রেইভার ক্রুজ এবং জন ওয়েন সাসের সাথে পুনরায় যোগদান করেন। মাজা সালভাদর "স্পিরিটস" (২০০৪–২০০৫)-এর অংশ হয়েছিলেন, যেখানে তিনি "গাবীর"-এর ভূমিকাটিতে অভিনয় করেছিলেন। উক্ত চরিত্রটি ছিল একটি ওভারহাইকার বাচ্চা, যার সাথে দেখা করতে সবাই পছন্দ করে। মাজা সালভাদর "মালালা মো কায়া" নামক একটি নাটকীয় ধারাবাহিকের বেশ কয়েকটি পর্বে অভিনয় করেন এবং "রেঞ্জলো" (২০০৬) নামে একটি পর্বের জন্য অভিনেত্রী হিসেবে সেরা একক পারফরমেন্স পুরস্কারের জন্য মনোনয়ন লাভ করেন। ২০০৬ সালে, মাজা সালভাদর হিরো বিষয়ক চলচ্চিত্র "সুকোব"-এ অভিনয় করেন; এর জন্য সেরা অভিনেত্রী মতো পুরস্কারের জন্য তিনি মনোনীত হন এবং বেশ কয়েকটি পুরস্কার জয়লাভ করেন। এই চলচ্চিত্রটি সর্বকালের সবচেয়ে ভয়ঙ্কর ফিলিপিনো চলচ্চিত্রগুলোর মধ্যে একটি হয়ে উঠে। এতে অভিনেত্রী ক্রিস এ্যুইনো এবং ক্লৌডেন ব্যার্তটো শীর্ষস্থানীয় চরিত্রে অভিনয় করেছেন।
পুদুচেরি
পুদুচেরি বলতে বোঝায়:
মিশর আন্তর্জাতিক হিফজুল কুরআন প্রতিযোগিতা
মিশর আন্তর্জাতিক হিফজুল কুরআন প্রতিযোগিতা হলো একটি আন্তর্জাতিক কুরআন তিলাওয়াত প্রতিযোগিতা। এই আন্তর্জাতিক প্রতিযোগিতাটি মিশর সরকার প্রতিবছর হিজরি নববর্ষ অনুসারে আয়োজন করে থাকে। ১৯৯৩ সাল থেকে প্রতিবছর ৬৬টি দেশের সক্রিয় অংশগ্রহনে এই আয়োজনটি নিয়মিতভাবে মিশরের রাজধানী কায়রোতে আয়োজিত হয়ে আসছে। মিশরের ধর্ম মন্ত্রনালয় উদ্যোগে ও আল-আজহার বিশ্ববিদ্যালয়ের সমঝোতায় এই আয়োজনটি বাস্তবায়িত হয়ে থাকে।
আয়োজনের উদ্দেশ্য
মিশরে আয়োজিত এই আন্তর্জাতিক কুরআন প্রতিযোগিতা ও পুরস্কারের উদ্দেশ্য হল আল্লাহর কুরআন পরিবেশন করা এবং খেদমতি কাজের মাধ্যমে কুরআনের কার্যক্ষমতার সাধারণ স্তরকে উন্নিত করা।
প্রতিযোগিতার পুরস্কার
এই কুরআন প্রতিযোগিতার মোট পুরস্কার দেয়া হবে ১০ লাখ ২০ হাজার পাউন্ড।
আন্তর্জাতিক প্রতিযোগিতা
প্রথম পুরস্কার: ১ লাখ ৮০ হাজার পাউন্ড।
দ্বিতীয় পুরস্কার: ১ লাখ ২০ হাজার পাউন্ড।
প্রথম পুরস্কার: ১ লাখ ৫০ হাজার পাউন্ড।
তৃতীয় পুরস্কার: ৯০ হাজার পাউন্ড।
প্রথম পুরস্কার: ১ লাখ ২০ হাজার পাউন্ড।
তৃতীয় পুরস্কার: ৭০ হাজার পাউন্ড।
জাতীয় প্রতিযোগিতা
এই আয়োজনের জাতীয় কুরআন প্রতিযোগিতার পুরস্কার প্রদান করা হবে ১ লাখ ৪৬ হাজার পাউন্ড। অর্থাৎ এই প্রতিযোগিতায় শুধু মিশরের বাসিন্দাগন অংশগ্রহণ করতে পারবে।
১ম-১০ম পুরস্কার: ৩ হাজার পাউন্ড।
১১তম-৩০তম পুরস্কার: ২ হাজার পাউন্ড।
৩১তম-৪০তম পুরস্কার: ১.৫ হাজার পাউন্ড।
১ম-১০ম পুরস্কার: ২ হাজার পাউন্ড।
১১-২০তম পুরস্কার: ১.৫ হাজার পাউন্ড।
তৃতীয় বিভাগ: ১৫ পারা হেফজ
১ম-১৫তম পুরস্কার: ১.৫ হাজার পাউন্ড।
চতুর্থ বিভাগ: সাড়ে ৭ পারা হেফজ
প্রতিবন্ধী প্রতিযোগিতা
আয়োজনের এই ইভেন্টে প্রতিবন্ধীদের জন্য কুরআন প্রতিযোগিতা পুরস্কার বরাদ্দ রাখা হয়েছে ৬৫,৫০০ পাউন্ড।
১ম পুরস্কার: ৪ হাজার পাউন্ড।
২য়-৮ম পুরস্কার: ৩ হাজার পাউন্ড।
৯ম-১৪তম পুরস্কার: ২.৫ হাজার পাউন্ড।
১৫তম-১৮তম পুরস্কার: ২ হাজার পাউন্ড।
১৯তম-২২তম পুরস্কার: ১.৫ হাজার পাউন্ড।
দ্বিতীয় বিভাগ: ১৫ পারা কুরআন হেফজ
১ম-৩য় পুরস্কার: ১.৫ হাজার পাউন্ড।
৪র্থ-৮ম পুরস্কার: ১ হাজার পাউন্ড।
সাবা তানি
জীবনের প্রথমার্ধ
তানি বড় হয়েছে করটিয়া ইউনিয়নের, টাঙ্গাইল এ।
পেশা
তানি সিলেট অঞ্চলের আপাতবাস্তব টেলিভিশন অনুষ্ঠান ক্লোজ আপ -২: তোমাকেই খুঁজেছে বাংলাদেশ ২০১২ সংস্করণে বিচারক হিসাবে কাজ করেছেন। তিনি ২০১৬ সালে টেলিভিশনে লাইভ মিউজিক প্রোগ্রাম পরিবেশন করেছিলেন
ব্যক্তিগত জীবন
চলচ্চিত্র অভিনেতা নাঈম তানির খালাতো ভাই ছিলেন । তার এক ছেলে অনিদ ছিল। নিম্ন রক্তচাপের কারণে তিনি মারা যান।  তাকে টাঙ্গাইলের গড়াই গ্রামে সমাধিস্থ করা হয়।
মৈথিলী শরণ গুপ্ত
মৈথিলী শরণ গুপ্ত (৩ আগস্ট ১৮৮৬ - ১২ ডিসেম্বর ১৯৬৪) ছিলেন আধুনিক হিন্দি সাহিত্যের অন্যতম ভারতীয় হিন্দি কবি। তাকে খাড়িবোলী ভাষার কবিতার পথপ্রদর্শকদের একজন হিসাবে বিবেচনা করা হয়। তার সমসাময়িক অধিকাংশ হিন্দি কবিই ব্রজভাষাতেই কবিতা লিখতেন। কবিতা লেখার পাশাপাশি তিনি ছিলেন একজন জাতীয়তাবাদী।
প্রাথমিক জীবন
তিনি ভারতের উত্তরপ্রদেশ রাজ্যের ঝাঁসি জেলার চিরগাঁও-এ জন্মগ্রহণ করেন। গাহোই বানিয়া সম্প্রদায়ের কাঁকনে বংশের একটি পরিবারে তার জন্ম। জমিদার বংশে জন্ম হলেও তার জন্মের সময় পরিবারের আর্থিক সচ্ছলতা ভাল ছিল না। তার পিতার নাম শেঠ রামচরণ গুপ্ত। মায়ের নাম ছিল কাশীবাই। তার পিতা এবং তার ভাই শেরামশরণ গুপ্ত উভয়েই বিশিষ্ট কবি ছিলেন। ছোটবেলায় মৈথিলী শরণের স্কুলে যেতে একেবারেই ভাল লাগত না, তাই তার বাবা বাড়িতেই তার শিক্ষার ব্যবস্থা করেছিলেন। শৈশবে তিনি সংস্কৃত, ইংরেজি এবং বাংলা অধ্যয়ন করেন। তার শিক্ষাগুরু ছিলেন বিশিষ্ট হিন্দি লেখক ও প্রথম হিন্দি মাসিক সরস্বতী পত্রিকার সম্পাদক মহাবীর প্রসাদ দ্বিবেদী। ১৮৯৫ সালে মাত্র ৯ বছর বয়সে তার বিবাহ হয়।
সাহিত্যিক জীবন
সরস্বতী পত্রিকাসহ বিভিন্ন পত্র-পত্রিকায় কবিতা লিখে মৈথিলী শরণ হিন্দি সাহিত্যের জগতে প্রবেশ করেন। ১৯০৯ সালে তার প্রথম কাব্যগ্রন্থ রঙ্গ মে ভাং ইন্ডিয়ান প্রেস থেকে প্রকাশিত হয়। স্বাধীনতা সংগ্রাম চলাকালীন তার ভারত ভারতী প্রকাশিত হয়। এই কাব্যগ্রন্থে রচিত জাতীয়তাবাদী কবিতাগুলি ভারতীয়দের মধ্যে জনপ্রিয় হয়ে ওঠে। বিশেষ করে যারা স্বাধীনতার জন্য সংগ্রাম করছিলেন। তার অনেক লেখায় পৌরাণিক প্রভাব রয়েছে। তার রচিত বিখ্যাত মহাকাব্য ‘সাকেত’ রামায়ণের উল্লেখযোগ্য চরিত্র লক্ষ্মণের স্ত্রী উর্মিলাকে ঘিরে আবর্তিত হয়েছে।
সৃজনশীল শৈলী
রামধারী সিং দিনকর এবং মাখনলাল চতুর্বেদীর কবিদের মতো তার রচনাগুলি দেশাত্মবোধক পটভূমির উপর ভিত্তি করে রচিত। তার কবিতা খড়িবোলি ভাষাতে লেখা ছন্দহীন কিন্তু আধুনিক কবিতার বৈশিষ্ট্যে সম্মুজ্জ্বল। তিনি একজন ধার্মিক মানুষ ছিলেন। তাই তার রচনায় ধার্মিকভাবের প্রভাব দেখা যায়।
রাজনৈতিক কর্মজীবন
১৯৪৭ সালে ভারত স্বাধীন হওয়ার পর তাকে রাজ্যসভার সাম্মানিক সদস্যও করা হয়। রাজ্যসভায় থাকাকালীন তিনি অন্যান্য সদস্যদের সামনে তার মতামত রাখার জন্য কবিতা ব্যবহার করতেন। ১৯৬৪ সালে মৃত্যুর আগে পর্যন্ত তিনি রাজ্যসভার সদস্য ছিলেন।
সম্মাননা
তিনি ভারতীয় অসামরিক তৃতীয় সর্বোচ্চ (তখন দ্বিতীয় সর্বোচ্চ) সম্মান পদ্মভূষণের প্রাপক ছিলেন(১৯৫৪)।
মৈথিলী শরণ গুপ্তের লেখা ভারত-ভারতী (১৯১২) বইটির ভারতের স্বাধীনতা সংগ্রামের সময় ব্যাপকভাবে উদ্ধৃত হয়। এই অবদানের জন্য মহাত্মা গান্ধী তাকে ‘রাষ্ট্রকবি’ উপাধি দিয়েছিলেন।
আস্তিক মুনি
আস্তিক মুনি ছিলেন একজন প্রাচীন হিন্দু ঋষি। তিনি নাগদেবী মনসা ও জরৎকারুর পুত্র ছিলেন। মনসা ছিলেন সর্প রাজা বাসুকির বোন। মনসামঙ্গল ও মহাভারত-এ আস্তিকের কথা রয়েছে ।
জন্ম
ঋষি জরৎকারু আজীবন অবিবাহিত থেকে সাধনা করার সিদ্ধান্ত নিয়েছিলেন। একসময় তিনি ধ্যানযোগে দেখেন তাঁর পূর্বপুরুষের অতৃপ্ত আত্মারা গাছের ডালে উল্টো হয়ে ঝুলে আছেন। তিনি জানতে পারেন একমাত্র তাঁর পুত্রই পারে অতৃপ্ত আত্মাদের শান্তি দিতে। তাই তিনি নিজের মত পরিবর্তন করেন। তিনি কশ্যপ মুনির কন্যা /মহাদেবের কন্যা মনসাকে বিবাহ করেন এবং এক পুত্র সন্তান লাভ করেন। এই পুত্র ছিলেন আস্তিক। জন্মের পরেই বাল্যকালে মাতাকে ত্যাগ করে পিতার সঙ্গে সাধনার উদ্দেশ্যে তিনি গৃহত্যাগ করেন।
মহাভারতে আস্তিক মুনি
মহাভারত অনুসারে ঋষি শমীকের পুত্র শৃঙ্গীর অভিশাপে তক্ষকনাগের দংশনে রাজা পরীক্ষিতের মৃত্যু হলে তাঁর পুত্র জনমেজেয় মৃত্যুর প্রতিশোধ নিতে সর্প সত্র যজ্ঞ করে নাগবংশ ধ্বংসের প্রতিজ্ঞা করেন। যজ্ঞ শুরু হলে নাগবংশকে রক্ষার জন্য দেবী মনসা পুত্র আস্তিককে আহ্বান করেন এবং নাগেদের রক্ষা করতে বলেন। মাতৃ আদেশে আস্তিক যজ্ঞক্ষেত্রে উপস্থিত হয়ে মন্ত্রবলে যজ্ঞরোধ করে নাগেদেরকে রক্ষা করেন।
নোয়াপতং ইউনিয়ন
নোয়াপতং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।
আয়তন
নোয়াপতং ইউনিয়নের আয়তন ১৭,৯২০ একর (৭২.৫২ বর্গ কিলোমিটার)। এটি রোয়াংছড়ি উপজেলার সবচেয়ে ছোট ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী নোয়াপতং ইউনিয়নের মোট জনসংখ্যা ৪,৩৩৭ জন। এর মধ্যে পুরুষ ২,২২৭ জন এবং মহিলা ২,১১০ জন। মোট পরিবার ১,০৬৯টি।
অবস্থান ও সীমানা
রোয়াংছড়ি উপজেলার সর্ব-উত্তরে নোয়াপতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের পূর্বে আলেক্ষ্যং ইউনিয়ন, দক্ষিণে বান্দরবান সদর উপজেলার বান্দরবান সদর ইউনিয়ন ও বান্দরবান পৌরসভা, পশ্চিমে বান্দরবান সদর উপজেলার রাজবিলা ইউনিয়ন এবং উত্তরে রাঙ্গামাটি জেলার রাজস্থলী উপজেলার ঘিলাছড়ি ইউনিয়ন ও বিলাইছড়ি উপজেলার ফারুয়া ইউনিয়ন অবস্থিত।
প্রশাসনিক কাঠামো
নোয়াপতং ইউনিয়ন রোয়াংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি খক্ষ্যং, ম্রক্ষ্যং ও নোয়াপতং এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী নোয়াপতং ইউনিয়নের সাক্ষরতার হার ২৫.৮%। এ ইউনিয়নে ১টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
যোগাযোগ ব্যবস্থা
নোয়াপতং ইউনিয়নে যোগাযোগের প্রধান সড়ক হল রোয়াংছড়ি-নোয়াপতং সড়ক। প্রধান যোগাযোগ মাধ্যম চাঁদের গাড়ি।
খাল ও নদী
নোয়াপতং ইউনিয়নের মধ্য দিয়ে প্রবাহিত হচ্ছে নোয়াপতং খাল।
হাট-বাজার
নোয়াপতং ইউনিয়নের প্রধান ২টি হাট-বাজার হল অন্তহাপাড়া বাজার এবং কানাইজোপাড়া বাজার।
রামলীলা
রামলীলা (হিন্দি ভাষায়: रामलीला) একপ্রকার লোকনাট্যশৈলী। এই নাট্যধারায় হিন্দু মহাকাব্য রামায়ণ-এ বর্ণিত রাম ও রাবণের মধ্যে সংঘটিত দশদিনব্যাপী যুদ্ধের পুনরাভিনয় করা হয়। এই নাট্যশৈলীর উদ্ভব ভারতীয় উপমহাদেশে। রামের বিজয়ের স্মরণে আয়োজিত উৎসব বিজয়া দশমী বা দশেরার পূর্বের দশ রাত্রিতে রামলীলার আয়োজন করা হয়ে থাকে। উৎসব শেষ হয় দশেরায়।
রাম বিষ্ণুর সপ্তম অবতার এবং রামায়ণ মহাকাব্যের কেন্দ্রীয় চরিত্র। হিন্দু বিশ্বাস অনুযায়ী রামায়ণ ভারতের আত্মা ও ঈশ্বরোপলব্ধির একটি অন্যতম অবলম্বন; এবং রামলীলা হল এই মহাকাব্যেরই মঞ্চাভিনয়। রামলীলার উপজীব্য “মর্যাদা পুরুষোত্তম” রামের জীবন, সময় ও মূল্যবোধ। রামের কাহিনি ভারতে এতটাই জনপ্রিয় যে ভারতীয় সংস্কৃতির মূল ধারায় ধর্ম-বর্ণ-ভাষা নির্বিশেষে রামলীলার বিচরণ।
শৈলী
সাধারণত রামলীলা আয়োজিত হয়ে থাকে একটি অস্থায়ী মুক্তমঞ্চে। অভিনেতারা মূলত শখের অভিনেতা। তাঁরা উঠে আসেন দর্শক মহল থেকেই। মঞ্চের পাশে থাকেন কথক (কখনও পুরোহিত) যিনি দৃশ্য পরিবর্তন বা নাটকীয় উত্তেজনার সময় রামায়ণ-এর কোনো প্রাসঙ্গিক অংশ পাঠ করতে থাকেন। এই আবৃত্তি মূলত তুলসীদাস কর্তৃক অবধি ভাষায় রচিত রামচরিতমানস অবলম্বনে করা হয়ে থাকে। সংলাপ হয় তাৎক্ষণিক; অনেক সময় দর্শক প্রতিক্রিয়ার সঙ্গে সামঞ্জস্য বজায় রেখে সংলাপ বলা হয়। ঢোল ও অন্যান্য বাদ্যকাররা সেই সঙ্গে বাজাতে থাকেন। উৎসবের উন্মুক্ত পরিবেশে নাটকের আয়োজন হয়। দর্শকেরা অনেক সময়েই তাই নাটক চলাকালীন সিটি বাজায় অথবা কোনো দৃশ্য সম্পর্কে মন্তব্য ছুঁড়ে দেয়।
গ্রামাঞ্চলে কয়েক শতাব্দীর আচারবিধানে গড়ে ওঠে কিছু ঐতিহ্যবাহী রামলীলা অনুষ্ঠানস্থল। শত শত লোক দূর-দূরান্ত থেকে সেখানে অনুষ্ঠানে অংশ নিতে আসেন। দর্শকদের সুবিধার্থে সেই স্থানের চারপাশে বাজার বসে যায়। কোনো কোনো অঞ্চলে নাটকের বিক্ষিপ্ত বিরতির সময় স্থানীয় স্তরে প্রতিভা অন্বেষণ প্রতিযোগিতারও আয়োজন করা হয়। এই নাটকের মূল চরিত্র ধর্মীয় হলেও, এই সামাজিক দিকটি অনেক অহিন্দুকেই এই উৎসবের কাছে টেনে আনে। নাট্যায়োজনের ব্যয় এলাকা থেকে চাঁদা তুলে বা স্ব-সংগঠিত রামলীলা কমিটির মাধ্যমে নির্বাহ করা হয়।
ভৌগোলিক বিস্তার
পৃথিবীর যেসব দেশে উত্তর ভারত, মধ্য ভারত, নেপাল ও পাকিস্তানের হিন্দু সম্প্রদায় বাস করেন, সেখানেই রামলীলা অনুষ্ঠিত হতে দেখা যায়। ভারতীয় উপমহাদেশের বাইরে ফিজি, মরিশাস, দক্ষিণ আফ্রিকা, কানাডা, গায়ানা, সুরিনাম, ত্রিনিদাদ ও টোবাগো, গ্রেট ব্রিটেন, মার্কিন যুক্তরাষ্ট্র ও অস্ট্রেলিয়ায় রামলীলা অনুষ্ঠিত হতে দেখা যায়। এশিয়ার কোনো কোনো দেশে রামলীলার মতোই অন্যান্য নাট্যশৈলী গড়ে উঠতে দেখা গেছে। উদাহরণস্বরূপ, লাওস ও থাইল্যান্ডের ফ্রা লাক ফ্রা লাম (লাওসীয় ভাষায় লাক ও লাম লক্ষ্মণ ও রামের নাম) নাট্যশৈলীটির নাম করা যেতে পারে।
২০১৫ বঙ্গবন্ধু গোল্ডকাপ
১৯৯৯ সালের পর দীর্ঘ বিরতি দিয়ে ২০১৪ সালের শেষদিকে পরবর্তী প্রতিযোগিতা ২০১৫ সালের শুরুতে আয়োজনের সিদ্ধান্ত নেয়া হয়। সর্বমোট ছয়টি দেশের ফুটবল দলের অংশগ্রহণে তৃতীয় প্রতিযোগিতাটি অনুষ্ঠিত হয়। প্রতিযোগিতা শুরুর অল্প কয়েকদিন পূর্বে ফিফা কর্তৃক এ প্রতিযোগিতা অনুমোদন লাভ করে ও বাফুফে সকল দলের অংশগ্রহণের বিষয়টি নিশ্চিত করে। ফাইনালে বাংলাদেশকে ২-৩ গোলের ব্যবধানে হারিয়ে চ্যাম্পিয়ন হয় মালয়েশিয়া।
প্রতিযোগিতার ধরন
গ্রুপ-পর্বে ছয়টি দল দুই গ্রুপ বিভক্ত হয়ে খেলবে। প্রত্যেক গ্রুপে তিনটি দল একে-অপরের সাথে একবার খেলবে। উভয় গ্রুপে সর্বমোট তিনটি করে মোট ছয়টি খেলা রাউন্ড-রবিন পদ্ধতিতে অনুষ্ঠিত হবে। বিজয়ী দল তিন পয়েন্ট, ড্র হলে এক পয়েন্ট পাবে এবং পরাজিত হলে কোন পয়েন্ট লাভ করবে না। গ্রুপের শীর্ষস্থানীয় দুই দল সেমি-ফাইনালে উত্তীর্ণ হবে ও বিজয়ী দুই দল ফাইনাল খেলবে।
কর্মকর্তাগণ
১১ জন রেফারি ও ২ জন ম্যাচ কমিশনার এই টুর্নামেন্ট জন্য ফিফা কর্তৃক নিয়োগ করা হয়।
পথের দাবী
পথের দাবী বিংশ শতাব্দীর প্রথমভাগের অন্যতম বাঙ্গালী কথাসাহিত্যিক শরৎচন্দ্র চট্টোপাধ্যায় কর্তৃক বিরচিত একটি জনপ্রিয় উপন্যাস। এ উপন্যাসটি ১৯২৬ খ্রিষ্টাব্দের আগস্ট মাসে সর্বপ্রথম প্রকাশিত হয়েছিল। ভারতে ব্রিটিশ ঔপনিবেশিক শাসনের বিরুদ্ধে এক অসাধারণ বিপ্লবী সব্যসাচী ও তার সাথীদের সংগ্রামের কাহিনী নিয়ে ব্রিটিশ শাসনামলে লিখিত একটি রাজনৈতিক ও সাহসী উপন্যাস। যেটি ব্রিটিশ শাসিত ভারতে নিষিদ্ধ হয়েছিল।
ইতিহাস
পথের দাবী ধারাবাহিক ভাবে বঙ্গবাণী পত্রকায় বের হত। স্যার আশুতোষ মুখোপাধ্যায়ে র বাড়ি ছিল পত্রিকার অফিস। পুলিশ কমিশনারের চিঠি ও নোট অনুযায়ী তদানিন্তন চিফ সেক্রেটারি পথের দাবীকে 'বিষময়' বলে উল্লেখ করেন। ১৯২৬ সালের ১১ ডিসেম্বর এডভোকেট জেনারেল ব্রজেন্দ্রনাথ মিত্র মত দেন যে পথের দাবী দেশদ্রোহকর ও বাজেয়াপ্তযোগ্য। ১৯২৭ এর ৪ জানুয়ারি প্রকাশিত গেজেটে পথের দাবী নিষিদ্ধ হয়। সারা দেশ জুড়ে এই নিষিদ্ধকরণের বিরুদ্ধে প্রতিবাদ ধ্বনিত হয়েছিল। আইনসভাতে সুভাষচন্দ্র বসু ও হরেন্দ্রনাথ চৌধুরী প্রশ্ন তোলে নিষিদ্ধকরণের যৌক্তিকতা নিয়ে।
চলচ্চিত্র
১৯৭৭ সালে পথের দাবী সব্যসাচী নামে চলচ্চিত্রায়িত হয়। পরিচালক পীযুষ বোস। অভিনয় করেন উত্তম কুমার, সুপ্রিয়া দেবী, অনিল চ্যাটার্জী, তরুনকুমার প্রমুখ।
আরও পড়ুন
An Evaluation of Saratchandra
এম বালামুরলীকৃষ্ণ
'''ড. মঙ্গলমপল্লী বালামুরলীকৃষ্ণ' (৬ জুলাই ১৯৩০ – ২২ নভেম্বর ২০১৬) ভারতের কর্ণাটকী শাস্ত্রীয় সঙ্গীতের প্রবাদপ্রতিম কণ্ঠশিল্পী, সঙ্গীতজ্ঞ, বহু-যন্ত্রবাদক, নেপথ্য সঙ্গীতশিল্পী, সুরকার এবং অভিনেতা ছিলেন। তিনি ১৯৭৮ খ্রিস্টাব্দে মাদ্রাজ মিউজিক অ্যাকাডেমির সঙ্গীত কলানিধি সম্মানে ভূষিত হন।  ১৯৭৬ এবং ১৯৮৭ খ্রিস্টাব্দে দু'বার জাতীয় চলচ্চিত্র পুরস্কার, ১৯৭৫ খ্রিস্টাব্দে সংগীত নাটক অকাদেমি পুরস্কার, শিল্পকলায় অসামান্য অবদানের জন্য ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ  লাভ করেন। সেই সঙ্গে ১৯৯৫ খ্রিস্টাব্দে ইউনেস্কো থেকে মহাত্মা গান্ধী রৌপ্য পদক, ২০০৫ খ্রিস্টাব্দে ফরাসি সরকারের "শেভালিয়ার অফ দ্য অর্ডার ডেস আর্টস এট ডেস লেট্রেস" এবং ১৯৯১ খ্রিস্টাব্দে চেন্নাইয়ের  ফাইন আর্টস সোসাইটির  সঙ্গীত কলাশিখামণি পুরস্কারসহ বহু পুরস্কার ও সম্মাননায় ভূষিত হন''
বালমুরলীকৃষ্ণ নিজস্ব পরিশীলিত কণ্ঠ-দক্ষতায় ও মাধুর্যে, ভারতীয় শাস্ত্রীয় সঙ্গীতের ছন্দময় রূপ উপস্থাপন করে ভারতীয় সঙ্গীতকে বিশেষ মাত্রায় উন্নীত করেছেন। সঙ্গীতে বিনোদন জগতের বিশিষ্টজনের কাছে জনপ্রিয়তা ও প্রশংসা লাভ করেন। বালামুরলীকৃষ্ণ মার্কিন যুক্তরাষ্ট্র, কানাডা, যুক্তরাজ্য, ইতালি, ফ্রান্স, রাশিয়া, শ্রীলঙ্কা, মালয়েশিয়া, সিঙ্গাপুর, মধ্যপ্রাচ্যের দেশ এবং অন্যত্র  সঙ্গীতানুষ্ঠানে উপস্থাপন করেন। তিনি মাতৃভাষা তেলেগু ছাড়াও,কন্নড়, সংস্কৃত, তামিল, মালয়ালম, হিন্দি, বাংলা এবং পাঞ্জাবি সহ অন্যান্য ভাষার সঙ্গীতের সুরকার ও গীতিকার ছিলেন।
তিনি এক পুরস্কার-বিজয়ী ব্রিটিশ গায়কদলের বিশিষ্ট একক শিল্পী হয়ে যুক্তরাজ্যের গোয়ান সুরকার ড. জোয়েলের সুরারোপিত রবীন্দ্রনাথের  গীতাঞ্জলির কিছু কবিতা "গীতাঞ্জলি স্যুট" পরিবেশন করেন। স্পষ্ট উচ্চারণে বাংলাসহ বিভিন্ন ভাষায় রবীন্দ্রসংগীত গেয়েছেন এবং বাংলার পাশাপাশি ফরাসি ভাষাতেও গান গেয়েছেন ও রেকর্ড প্রকাশিত হয়েছে। এমনকি তিনি জ্যাজ ফিউশনে উদ্যোগী হয়েছিলেন, মালয়েশিয়ার রাজপরিবারের জন্য এক অনুষ্ঠানে শীর্ষ কর্ণাটকী পারকাশন শিক্ষক শ্রী টিএইচ সুবাস চন্দ্রনের সঙ্গে সঙ্গীত পরিবেশনে সহযোগিতা করেন।
জন্ম ও প্রারম্ভিক জীবন
থাম্ব|২০১৩ খ্রিস্টাব্দের ১৯ জানুয়ারী ভুবনেশ্বরে রাজারাণী সঙ্গীত উৎসব চলাকালীন এম. বালামুরলীকৃষ্ণ বালামুরলীকৃষ্ণের জন্ম বৃটিশ ভারতের মাদ্রাজ প্রেসিডেন্সির অধুনা  অন্ধ্র প্রদেশের  পূর্ব গোদাবরী জেলার শঙ্করাগুপ্তম গ্রামে এক ব্রাহ্মণ পরিবারে। তার জন্ম নাম ছিল মুরলীকৃষ্ণ তার পিতা মঙ্গলমপল্লী পট্টাভিরাময় ছিলেন খ্যাতনামা সঙ্গীতজ্ঞ এবং মাতা সূর্যকান্তম্মা ছিলেন বীণা বাদক। অতি অল্প বয়সে বালামুরলীকৃষ্ণ মাকে হারান। মাতৃহারা সন্তানকে পিতাই লালন-পালন করেন। সঙ্গীতের প্রতি তার আগ্রহ দেখে, তিনি প্রথাগত শিক্ষার বদলে বালামুরলীকৃষ্ণকে ত্যাগরাজের শিষ্য পরম্পরার নিকট বংশধর পারুপল্লী রামকৃষ্ণায় পান্টুলুর কাছে সঙ্গীত শিক্ষার ব্যবস্থা করেন। তার কাছে বালামুরলীকৃষ্ণ কর্ণাটকী শাস্ত্রীয় সঙ্গীতে তালিম নেন। শৈশবেই তার সঙ্গীত প্রতিভার স্ফুরণ ঘটে। আট বছর বয়সে, তিনি বিজয়ওয়াড়ার থ্যাগরাজা আরাধনার প্রথম পূর্ণাঙ্গ সঙ্গীতানুষ্ঠানে অংশ নেন। প্রখ্যাত হরিকথা আখ্যান গায়ক মুসুনুরি সূর্যনারায়ণ মূর্তি ভাগবতার তাঁর মধ্যে অসামান্য সঙ্গীত প্রতিভা দেখেন এবং  তার জন্মের সময়কার নাম মুরলীকৃষ্ণের আগে "বালা" ( শিশু অর্থে) উপসর্গ যোগ করেন এবং পরবর্তীতে বালামুরলীকৃষ্ণ নামেই পরিচিত হন।